ગો-ડેડી છે ‘ICC વર્લ્ડ કપ-2019’ની સ્પોન્સર - AT THIS TIME\nગો-ડેડી છે ‘ICC વર્લ્ડ કપ-2019’ની સ્પોન્સર\neditor@atthistime.in — Mar 12, 20190comment\n, ઈન્ટરનેટ વેબસાઈટ્સનાં નામો તથા રજિસ્ટ્રેશન મેનેજમેન્ટ બિઝનેસની અગ્રગણ્ય ભારતીય કંપની ગો-ડેડીએ ઈન્ટરનેશનલ ક્રિકેટ કાઉન્સિલ (આઈસીસી) સંસ્થા સાથે તેના સહયોગની આજે જાહેરાત કરી છે અને તે આવતા મે મહિનામાં રમાનાર 12મી ICC મેન્સ ક્રિકેટ વર્લ્ડ કપ-2019ની એ સત્તાવાર પ્રાયોજક બની છે.\nઆ પ્રસંગે ગો-ડેડી ઈન્ડિયાના મેનેજિંગ ડાયરેક્ટર અને વાઈસ-પ્રેસિડન્ટ નિખીલ અરોરાએ કહ્યું કે, ‘અમે આઈસીસી સાથેની ભાગીદારી કરીને ભારતમાં 70 કરોડ લોકો સુધી પહોંચવાની આશા રાખીએ છીએ. ભારત સહિત, વિશ્વમાં બે-તૃતિયાંશ લોકો ક્રિકેટ મેચો જુએ છે અને આઈસીસી સાથે ભાગીદારી થવાથી અમને વિશાળ વિઝિબિલિટી મળશે.’\nઆઈસીસી સાથે ગો-ડેડી કંપનીનો આ પહેલો જ સ્પોન્સરશિપ કરાર છે.\nઆ વખતની વર્લ્ડ કપ સ્પર્ધા ઈંગ્લેન્ડ અને વેલ્સમાં મે-જુલાઈ દરમિયાન રમાવાની છે.\nઅરોરાએ વધુમાં કહ્યું કે, ભારતમાં ક્રિકેટ લોકોની સૌથી લોકપ્રિય રમત છે. એ દેશના ખૂણેખૂણે જોવાય છે. તેથી ગો-ડેડીને વ્યાપક રીતે દર્શકગણ મેળવવાનો મોકો મળશે. ઓનલાઈન પર બિઝનેસ કરવા માટે અમે ઘણા ઉદ્યોગસાહસીઓ તથા નાના વેપારીઓને મદદરૂપ થઈ રહ્યા છીએ.\nઆઈસીસી સાથેની ભાગીદારી અનુસાર, વર્લ્ડ કપની દરેક મેચ વખતે વેબ હોસ્ટિંગ પ્રોવાઈડર કંપની ગો-ડેડીની ઓન-ગ્રાઉન્ડ હાજરી જોવા મળશે, જેમ કે મેદાનની પરિમિતિમાં, સ્ટેડિયમના સાઈડ-સ્ક્રીન તથા એલઈડી સ્ક્રીન્સ પર.\nઆઈસીસીના જનરલ મેનેજર (કમર્શિયલ) કેમ્પબેલ જેમીસને કહ્યું કે, ક્રિકેટ વર્લ્ડ કપ-2019 માટે ગો-ડેડીને પાર્ટનર બનાવવાનો અમને બહુ આનંદ થયો છે. ગો-ડેડી ઘણા લાંબા વખતથી ભારતમાં રમતગમતોમાં સક્રિય સપોર્ટર રહી છે.\nગો-ડેડીએ ભારતમાં તેની કામગીરી 2012માં શરૂ કરી હતી. તે ઉદ્યોગસાહસીઓ તથા નાના વેપારીઓને ડોમેન નામ, હોસ્ટિંગ, વેબસાઈટ બિલ્ડિંગ, ઈમેલ માર્કેટિંગ, સિક્યૂરિટી અને ઈ-કોમર્સ જેવી અનેક પ્રકારની સેવા પૂરી પાડે છે.\nઆ પ્રકારના તમામ સમાચાર માટેે\nApp ડાઉનલોડ કરો.\nભારતની પ્રથમ ચૂંટણી ૧૯૫૨ : રાજકીય-આંકડાકીય વિશ્લેષણ લોકશાહી પ્રથાની સંસદીય પદ્ધતિમાં ચૂંટણી એક મહત્ત્વનું રાજકીય પરિબળ ગણાય…\nગુજરાતના ભાજપના આ ઉમેદવાર દેશમાં ચોથા નંબરના ધનપતિ ત્રીજા તબક્કાના વિશ્લેષણ કરાયેલા 1594- ઉમેદવારો પૈકી 392 (25 %)…\nદીપિકા અભિનીત ‘છપાક’નું દિલ્હીમાંનું શૂટિંગ પૂરું થયું મુંબઈ – મેઘના ગુલઝાર દિગ્દર્શિત નવી હિન્દી ફિલ્મ ‘છપાક’નું દિલ્હીમાંનું…\nઆઈપીએલ-2019ની ફાઈનલ મેચ 12 મેએ હૈદરાબાદમાં રમાશે મુંબઈ – ઈન્ડિયન પ્રીમિયર લીગ ક્રિકેટ સ્પર્ધા (આઈપીએલ)ની હાલ ચાલી…\nઆ વખતની ચૂંટણીમાં ભાજપ-કોંગ્રેસનો પ્રચાર અમદાવાદમાં… ચૂંટણી પ્રચારના અંતિમ દિવસે લોકોમા ચર્ચા - રેલી,સભા સહિતના જાહેર…


ક્યૂટ આલિયાનું આ હોટ અને બોલ્ડ ફોટોશૂટ તમને ચોંકાવી દેશે! | Shaandaar Actress Alia Bhatt Latest Photoshoot - Gujarati Oneindia\n| Published: Friday, September 11, 2015, 14:51 [IST]\nઆલિયા ભટ્ટ ચુલબુલી અને ક્યૂટ છે તે વાત તો બધા જ જાણે પણ લાગે છે કે આ સુંદરી છોકરી હવે તેની ઇમેજ બદલવાના ચક્કરમાં છે. માટે જ તો હાલમાં જ આલિયા ભટ્ટે એક બોલ્ડ અને હોટ ફોટોશૂટ કરાવ્યું. જેને જોઇને કોઇ ના કહી શકે કે આલિયા આ ફોટોમાં ક્યૂટ લાગે છે.\nશાનદારની આ અભિનેત્રી હવે તેની ક્યૂટ ઇમેજને ભૂલાવીને એક મેચ્યોર વુમન બનવા માંગે છે. ત્યારે હાલમાં આલિયાના આ હોટ અંદાજની કેટલીક ખાસ તસવીરો જુઓ નીચેના આ ફોટોસ્લાઇડરમાં. જેમાં આલિયાના બોલ્ડ અને બ્યૂટિફૂલ અંદાજને જોઇને તમે અચંભિત ના થઇ જાવ તો નવાઇ નહીં. જુઓ આ ખાસ તસવીરો...\nવુમન ઇન બ્લેક\nઆલિયા ભટ્ટના બ્લેક ગાઉન અને બોલ્ડ મેકઅપમાં લાગી રહી છે બોલ્ડ એન્ડ બ્યૂટિફૂલ\nતો આ લોંગ કટ વાળા ગોલ્ડન ગ્લીટર ગાઉનમાં આલિયાની કામણગારી કાળા ખૂબ જ સુંદર રીતે નીખરી આવી છે.\nક્યાં કરું ક્યાં ના કરું\nતો આ યેલો મરુન ગાઉન અને બોલ્ડ મેકઅપમાં આલિયા દેખાય છે બિલકુલ અલગ.\nતો આ યેલો ટોપ અને બ્લેક સ્કર્ટમાં આલિયા આપી રહી છે એક બોલ્ડ અંદાજ.\nતો આ બ્લેક ડોટેડ ફ્રોકમાં આલિયા લાગે છે મિસ બ્યૂટિફૂલ\nતો આ લેધર જેકેટ અને બ્લેક ટોપમાં આલિયા લાગી રહી છે સુપર બોલ્ડ\nત્યાં જ આ બ્લેક લોંગ ગાઉનમાં આલિયા લાગી રહી છે મિસ પરફેક્ટલી બ્યૂટીફૂલ.\nરેડ ઇઝ ન્યૂ ટ્રેન્ડ\nતો આ રેડ ટોપમાં આલિયા તેની ફેશનના બોલ્ડ અંદાજને બતાવ્યો છે.\nતો ફોટામાં ગોર્જીયસ લાગી રહી છે આલિયા ભટ્ટ.\nત્યારે એ વાત તો માનવી જ પડશે કે ક્યૂટ લૂક હોય કે બોલ્ડ આલિયા છે તો પ્રિટી ગર્લ.\nalia bhatt shaandaar bollywood photoshoot celebrity fashion style આલિયા ભટ્ટ બોલીવૂડ ફોટોશૂટ ફિલ્મ સ્ટાઇલ ફેશન\nShaandaar Actress Alia Bhatt Latest Photoshoot\nStory first published: Friday, September 11, 2015, 14:51 [IST]


તમારી રાશિ પ્રમાણે જાણો શું છે તમારા જીવનનું ધ્યેય? | from your zodiac sign know whats your life's purpose - Gujarati Oneindia\n8 min ago IPL 2021 : રોહિત શર્મા KKR સામે આજની મેચ રમશે?\n25 min ago ગુજરાતમાં ઘણી જગ્યાએ પૂરની સ્થિતિ, વડોદરામાં ભારે વરસાદ, જુઓ Video\n29 min ago બંગાળની ખાડીમાં લો પ્રેશર સર્જાયું, ગુજરાત સહિત ઘણા રાજ્યોમાં ભારે વરસાદની આગાહી\n48 min ago ઈલિયાના ડિક્રૂઝે પોસ્ટ કર્યો ખૂબ જ હૉટ ફોટો, બિકિની પહેરીને વરસાવ્યો કહેર!\n| Updated: Sunday, October 14, 2018, 10:08 [IST]\nહંમેશા આપણે વિચારીએ છીએ કે આખરે આપણા જીવનનું લક્ષ્ય શું છે ? આપણા જીવનનો ધ્યેય શું છે ? સંત મહાત્માઓ કહે છે કે આપણા જીવનનો અંતિમ ધ્યેય મોક્ષની પ્રાપ્તિ છે. જો કે જ્યોતિષ શાસ્ત્ર અનુસાર દરેક રાશિની પોતાની ખાસિયત હોય છે.\nઆધ્યાત્મિક સિદ્ધાંત અનુસાર ચાર તત્વો હવા, પાણી, અગ્નિ અને પૃથ્વીમાંથી બ્રહ્માંડ રચાયું છે. આ જ તત્વોનો તમામ રાશિ પર ઉંડો પ્રભાવ પડે છે. જેના આધારે આજે અમે તમને જણાવીશું કે રાશિ પ્રમાણે તમારા જીવનનો ઉદ્દેશ્ય શું છે.\nમેષઃ ટોચ પર પહોંચવું\nઆ રાશિનું તત્વ અગ્નિ છે. તેઓ દરેક ઘટનામાં પોતાને આગળ રાખવાનો પ્રયત્ન કરે છે. તેમને કોઈ પણ રીતે સફળતા જોઈએ છે. આ રાશિના લોકો પોતાની જાતને સાબિત કરવાની એક પણ તક નથી છોડતા. તેઓ જે કામ પસંદ કરે છે, તેમાં સંપૂર્ણ મહેનત કરે છે. જો કે આ રાશિના જાતકોમાં ધીરજ નથી હોતી. તેમને રાહ જોવી બિલકુલ પસંદ નથી.\nઆ રાશિનું તત્વ પૃથ્વી છે. આ રાશિના જાતકો કંઈક બગાડવા કરતા બનાવવામાં વિશ્વાસ રાખે છે. પોતાના નજીકના સંબંધોમાં તેઓ શાંતિ જાળવી રાખે છે. પોતાના સંબંધમાં તેમને કોઈ મુશ્કેલી નથી જોઈતી. જો કદાચ સંબંધોમાં કોઈ મુશ્કેલી આવે તો પણ તેઓ સમાધાન શોધવાની કોશિશ કરે છે. જો વાત પૈસાની હોય તો તેઓ ખર્ચ કરવાના બદલે બચત પર ધ્યાન આપે છે. તેમને પોતાના જીવનમાં બધે જ સ્થિરતા જોઈએ છે.\nમિથુનઃ ખુશહાલ વાતાવરણ\nઆ રાશિનું તત્વ હવા છે. આ રાશિના લોકોને વધુ બોલવું પસંદ નથી. પરંતુ તેઓ જેટલા સારા વક્તા હોય છે, તેટલા જ સારા શ્રોતા હોય છે. એક વાર જ્યારે તેઓ બોલવાનું શરૂ કરે છે, તો સામેવાળા વ્યક્તિનું દિલ જીતી લે છે. હસી મજાક તેમને પસંદ છે. તેમને ખુશહાલ જીવન જીવવું ગમે છે.\nકર્ક રાશિનું તત્વ પાણી છે. આ રાસિના લોકો ખૂબ જ ભાવુક હોય છે. બીજાનું દુઃખ તેઓ બરાબર સમજે છે, સાથે જ મુસીબતના સમયે બીજાની મદદ કરવામાંથી પાછા નથી પડતા. એટલે તેમનું ઉદ્દેશ્ય લોકોની તકલીફ દૂર કરવી અને તેમની અંદર પ્રેમની ભાવના લાવવાનું હોય છે.\nસિંહઃ એક સાહસી દુનિયા\nઆ રાશિનું તત્વ અગ્નિ છે. સિંહ રાશિના લોકોમાં ગજબનો આત્મવિશ્વાસ હોય છે. સાથે જ તેમનામાં નેતૃત્ત્વની ક્ષમતા પણ હોય છે. તેઓ બીજાને કંઈક સારુ કરવા હંમેશા પ્રેરણા આપે છે. આ રાશિના લોકો પોતાની પ્રતિભાને બરાબર સમજે છે, અને બીજાને પણ તેવું જ કરવાની આશા રાખે છે. એક રીતે તેઓ બીજા લોકો માટે રોલ મોડેલ બની જાય છે. તેમનું ઉદ્દેશ્ય લોકોને ભયમુક્ત જગ્યા બતાવવાનું છે.\nકન્યા રાશિના લોકો વાત વધારવામાં નથી માનતા. તેમને બધાને સાથે લઈને ચાલવું ગમે છે. એટલે ક્યારેક પરિસ્થિતિ વણસે તો તેઓ તેને સુધારવાનું પસંદ કરે છે જેથી શાંતિ જળવાઈ રહે. એટલે તેઓ સુધારામાં માને છે.\nતુલાઃ સંતુલિત જીવન\nપોતાની રાશિના પ્રતીક મુજબ આ રાશિના લોકો જીવનમાં સંતુલન બનાવીને આગળ વધવું પસંદ કરે છે. તેમની સૌથી મોટી ખાસિયત તેમની નિયમિતતા છે. કોઈ પણ નિર્ણય લેતા પહેતા આ રાશિના લોકો બંને પક્ષને બરાબર પરખે છે. આ રીતે તેઓ સાચો અને નિષ્પક્ષ નિર્ણય લેવામાં સક્ષમ બને છે. તેમનું ઉદ્દેશ્ય બધું જ પરફેક્ટ અને સાચુ કરવાનું હોય છે.\nવૃશ્વિક રાશિના લોકો ઝનૂની હોય છે, તેઓ જે કામ પસંદ કરે છે તેમાં પૂરી તાકાત લગાવી દે છે. તેઓ સમજે છે કે સંબંધો હોય કે પછી કરિયર દરેકમાં મહેનત કરવાથી જ સફળતા મળે છે, અને તેમાં પોતાનો પૂરો સમય પણ આપવો પડે છે. આ દરમિયાન તેમનું ઝનૂન જોવાલાયક હોય છે.\nનવી નવી ચીજો જોવી શોધવી એ આ રાશિના જાતકોને પ્રિય છે. નવા લોકોને મળું, મિત્રો બનાવવા, નવી સંસ્કૃતિ વિશે જાણવું આ રાશિના લોકોનો શોખ હોય છે. આ રાશિના લોકો અન્યોને જીંદગીના સુંદર રસ્તા જણાવવા માગે છે, જેથી તેઓ સમજાવી શકે કે જિંદગી કેટલી સુંદર છે.\nમકર રાશિના લોકો ખુલા વિચારવાળા, મહેનતું અને મોંફાટ પ્રકારના હોય છે. તેમનું એક જ ઉદ્દેશ્ય હોય છે- જીવનમાં કોઈ પણ હિસાબે સફળ થવું. ભલે તેના માટે ગમે તેટલી મહેનત કેમ ન કરવી પડે. તેમનું અંતિમ ઉદ્દેશ્ય પોતાના લોકોની ખુશી માટે સફળ થવાનું હોય છે.\nકુંભઃ સંસાર- રહેવા માટે સૌથી સારી જગ્યા\nઆ રાશિના લોકો સંસારને પોતાની સારપથી સુંદર બનાવવા માગે છે. જેથી લોકો ખુશીથી રહી શકે. ન કોઈને ઈર્ષ્યા હોય, નો કોઈને દુશ્મની. બધા વચ્ચે પ્રેમ અને સદ્ભાવના વિક્સે તે માટે આ રાશિના લોકો પ્રયત્ન કરે છે.\nમીનઃ કળાને પ્રોત્સાહન આપવું\nઆ રાશિનું તત્વ પાણી હોય છે. કર્ક રાશિના લોકોની જેમ આ રાશિના જાતકો પણ ભાવુક હોય છે. તેઓ વધુ બોલતા નથી. પરંતુ પોતાની કળાના માધ્યમથી પોતાના વિચાર વ્યક્ત કરવામાં માહેર હોય છે. મોટા ભાગના મીન રાશિના જાતકોનો શોખ કળા હોય છે.\nfrom your zodiac sign know whats your life's purpose


ધોળકા પાસે ઈકો અને ટેન્કર વચ્ચે થયો ગમખ્વાર અકસ્માત,5લોકો કાળનો કોળીયો બની ગયા - Watch Gujarat News : LIVE LATEST TODAY Online\nધોળકા પાસે ઈકો અને ટેન્કર વચ્ચે થયો ગમખ્વાર અકસ્માત,5લોકો કાળનો કોળીયો બની ગયા\nધોળકાના વારણા પાસે થયો ભયંકર અકસ્માત\nઈકો અને ટેન્ક વચ્ચે થયો હતો ગમખ્વાર અકસ્માત\nનવ ઉપરાંત લોકો ઘવાયા, પાંચના મોત જ્યારે ચાર ઈજાગ્રસ્ત\nમૃતક તમામ ખંભાતના હોવાનુ જાણવા મળ્યું\nWatchGujarat. અમદાવાદ જિલ્લાને અડીને જતા નેશનલ હાઈવે સહિત મુખ્યા માર્ગો પર દિન-પ્રતિ દિન અક્સમાતના બનાવો ખુબ વધી રહ્યા છે. તેવામાં આજે ધોળકાના વારણા ગામ પાસે વહેલી સવારમાં કાર અને ટેન્કર વચ્ચે ભયંકર અકસ્માત સર્જાયો હતો. આ અકસ્માતમાં પાંચ લોકો કાળનો કોળીયો બની ગયા હતા. જ્યારે ચારથી વધુ લોકોને ઈજા પહોંચતા તેઓને તાત્કાલીક નજીકના હોસ્પિટલ ખાતે ખસેડવામાં આવ્યા હતા. આ બનાવ અંગે કોઠ પોલીસ સ્ટેશનનો કાફલો ઘટના સ્થળે દોડી જઈ આગળની કાર્યવાહી હાથ ધરી હતી.\nમળતી માહિતી મુજબ, આજે વહેલી સવારમાં ભાવનગરના હાઈવે પર ધોળકાના વારણા ગામ પાસે ઈકો કાર અને ટેન્કર એક બીજા સાથે જોરદારના ભટકાયા હતા. જેમાં કારનો કચ્ચરઘાણ વળી ગયો હતો. આ અકસ્માત એટલો ભયંકર હતો કે તેમાં સવાર નવમાંથી પાંચ જણાના ઘટના સ્થળેજ કમકમાટી ભર્યા મોત નિપજ્યા હતા. જ્યારે ચારથી ઉપરાંત લોકો ઈજાગ્રસ્ત થતા તેઓને તાત્કાલીક ખંભાતના હોસ્પિટલમાં સારવાર અર્થે ખસેડવામાં આવ્યા હતા. જાણવા મળ્યું છે કે, મૃતક તમામ ખંભાતના જ રહેવાસી હતા.\nખંભાતનો પરિવાર પાલિતાણા દર્શનાર્થે ગયો હતો અને પરિક્રમા કરીને ઘરે પરત ફરતા સમયે તેમની કારનો ધોળકાની વટામણ ચોકડી પાસે ટેન્કર સાથે ભટકાઈ હતી. આ અકસ્માતમાં ઘટના સ્થળેજ પાંચ લોકોના કમકમાટી ભર્યા મોત નિપજ્યા હતા. જ્યારે ચારથી ઉપરાંત લોકોને સારવાર અર્થે હોસ્પિટલ લઈ જવાયા હતા. બનાવની જાણ પોલીસને થતા કોઠ પોલીસ સ્ટેશનનો કાફલો ઘટના સ્થળે પહોંચી ગયો હતો. અને તપાસ કરી આગળની કાયદેસરની કાર્યવાહી હાથ ધરી હતી.


ફિલ્મને પણ ટક્કર મારે તેવી સ્ટાઇલથી ભીલાડમાં થયું 1.14 કરોડની લૂંટનું પ્લાનિંગ\nપ્રશાંત દયાળ (મેરાન્યૂઝ, અમદાવાદ): તા3ઓક્ટોબર સવારનો સમય હતો. ગુજરાતની સૌથી ટ્રાફિક ધરાવતી ભીલાડ ચેક પોસ્ટના સ્ટાફ ટેક્સની રકમના 1.14 કરોડ રૂપિયા લઈ બેન્કમાં ભરવા જતા હતા. ત્યારે થોડાક જ દુર એક લીલા રંગની ક્વોલીસ કાર આવી, જેમાં પાંચ હથિયારધારી લૂંટારૂઓ હતા, તેમણે બંદુક તાકી આરટીઓના અધિકારીઓ પાસે રહેલો પૈસા ભરેલો થેલો આંચકી લીધો અને પળવારમાં તેઓ મુંબઈ તરફ ફરાર થઈ ગયા. આ ઘટના બાદ તરત વલસાડ પોલીસ ઘટના સ્થળે પહોંચી અને તપાસ શરૂ થઈ, પણ પોલીસ કઈ રીતે તપાસ કરી શકે અને પોલીસને કઈ રીતે થાપ આપી શકાય તે સારી જાણતા પોલીસ લૂંટારૂઓ વચ્ચે ચોર-પોલીસની રમત હજી ચાલુ છે.\nપોલીસને પહેલી જાણકારી મળી કે લૂંટારૂઓ મુંબઈ તરફ ફરાર થયા છે. તેના કારણે ગુજરાત બહાર જતા તમામ નાકાઓ ઉપર નાકાબંધી કરી દેવામાં આવી. તમામ વાહનોને ચેક કર્યા પછી ગુજરાત બહાર જવા દેવામાં આવતા હતા, પણ લૂંટારૂઓ પણ ચાલાક હતા. તેમને પોલીસ નાકાબંધી કરશે તેની ખબર હતી માટે તેઓ ગુજરાત બહાર નિકળ્યા જ નહીં. લૂંટ કરી તેઓ દસ કિલોમીટર દુર ગયા અને વાપી હાઈવે ઉપર તેમણે પોતાની લીલારંગની ક્વોલીસ કાર છોડી દીધી. પોલીસને જ્યારે લીલા રંગની કાર મળી ત્યારે પોલીસે આસપાસ પૂછપરછ કરી તો જાણકારી મળી કે કુલ પાંચ લૂંટારૂઓ પૈકી ત્રણ યુવકોના હાથમાં થેલા હતા. તેઓ ચાલતા હાઈવે ઉપરથી નજીકમાં પસાર થતાં રેલવે ટ્રેક ઉપર જતા રહ્યા.\nજ્યારે અન્ય બે યુવકો જેમની પાસે કોઈ સામાન ન્હોતો તે રોડ ક્રોસ કરી સામે તરફ ગયા અને ત્યાં ઈકો કાર ઉભી હતી, જેમાં બેસી તેઓ અમદાવાદ તરફ રવાના થયા હતા. આમ જે તરફ લૂંટ થઈ હતી તે જ દિશામાં બે લુંટારૂઓ પાછા ફર્યા. આ જાણકારીને આધારે પોલીસે પહેલા તો જ્યાં લીલા રંગની કાર છોડી તે વિસ્તારમાં કોમ્બીગ શરૂ કર્યુ અને એક ટીમ અમદાવાદ તરફ રવાના થઈ, પણ અમદાવાદ તરફ જવાનો માત્ર ડોળ હતો, તે પોલીસને બીજા રસ્તે દોરવા માગતા હતા. વાપીથી અમદાવાદ તરફ જવા નિકળેલી ઈકો કારમાંથી બે લૂંટારૂઓ સાત કિલોમીટર દુર સ્વામિનારાયણ મંદિર પાસે ઉતરી ચાલતા જતા રહ્યા હતા. આમ લુંટારૂઓ સતત પોતાના રસ્તાઓ અને વાહન બદલી પોલીસને ગુંચવી નાખવા માગતા હતા.\nપોલીસને જે લીલા રંગની કાર મળી તેનો નંબર અંકલેશ્વરનો હતો, પણ તે નંબર ખોટો નિકળ્યો હતો. આરટીઓ અધિકારીઓએ કારની તપાસ કરતા ખબર પડી કે કાર લાંબા સમયથી ગેરેજમાં પડી રહી તેવી હતી, તેને લૂંટના કામે ઉપયોગમાં લેવા માટે જ તૈયાર કરવામાં આવી હતી. કાર ખુબ જુની હોવા છતાં તેના ચારે વ્હીલ નવા છે. પોલીસની તપાસમાં બહાર આવ્યુ કે આ કાર મહારાષ્ટ્રના એક ગેરેજમાં પડી રહી હતી, હવે પોલીસે મહારાષ્ટ્રમાં તપાસ શરૂ કરી છે કે કોણે ગેરેજમાંથી કાર ખરીદી હતી. આમ લૂંટનું આયોજન બહુ વ્યવસ્થિત અને જુના ગુનેગારોએ કર્યુ હોવાનું પોલીસને લાગી રહ્યુ છે. પોલીસને કેટલાંક સ્થળેથી સીસીટીવી ફુટેજ પણ મળ્યા છે. જેમાં લુંટારૂઓના ચહેરા ઉપર કોઈ પણ પ્રકારનો ડર પણ દેખાતો નથી.\nBhilad loot RTO Gujarat Gujarat police crime news Filmy style loot


લોકડાઉનમાં વધતા વજન સામે એક ચપટી હિંગ કરશે મદદ,જાણો હીંગના ફાયદા - Gujju Media\nકોરોના વાયરસના પ્રકોપથી બચવા માટે લોકો હાલ પોતાના ઘરમાં બંધ છે. આ પરિસ્થિતિમાં નીચે ચાલવા જવું પણ હિતાવહ નથી. માટે શ્રેષ્ઠ તે જ રહેશે કે તમે ઘરે જ સુરક્ષિત રહો. પણ હવે રોજ ઘરનું સરસ ભોજન ખાઇ અને કોઇ પણ પ્રકારના શારિરીક શ્રમને ન કરીને લોકોના પેટ બહાર આવી ગયા છે. શરૂઆતમાં જે લોકો થોડી કસરત કરી લેતા હતા તે પણ હવે આળસના કેદી બન્યા છે. ત્યારે જો લોકડાઉનમાં તમે પણ વધતા પેટ અને વજનથી પરેશાન છો તો આ લેખ તમારા માટે મદદરૂપ સાબિત થઇ શકે છે.\nહે છે. તમે ગરમ પાણીમાં હિંગ નાંખીને પીવો. તેનાથી તમને રાહત રહેશે. દિવસમાં તમે બે કે ત્રણ વાર હિંગનું પાણી પી શકો છો.\nતમે ઇચ્છો તો હિંગનું પાણી પી શકો છો. આ માટે ચપટી હિંગને નવસેકા પાણીમાં મેળવીને પી જાવ. આનાથી સ્વાસ્થયને લગતી અનેક સમસ્યામાં તમને રાહત રહેશે. વળી તેને બનાવવું પણ સરળ છે. સવારે ખાલી પેટે, નવસેકા પાણીમાં ચપટી હિંગ ભેગી કરીને તે પી જાવ. આમ નિયમિત કરવાથી પેટને લગતી અનેક સમસ્યામાં રાહત રહેશે. ભોજન પચવામાં પણ આ ઉપાય મદદરૂપ રહેશે. ગેસની સમસ્યામાં પણ આનાથી રાહત રહેશે. વળી તમે હિંગને થોડી ગરમ કરી તેમાં સિંધાલૂણ અને જીરાને સમાન માત્રામાં ભેગું કરી તેનું ચર્ણ પણ બનાવી શકો છો. તેમાં 1 થી3ગ્રામની માત્રામાં દિવસમાં બે વાર દહીં સાથે લેવાથી મોટાપાની સમસ્યામાં રાહત રહે છે.


પોક્સોમાંથી દૂર થાય માફીની જોગવાઈ કોવિન્દ\nનવી દિલ્હી, તા.6: દેશભરમાં મહિલાઓ ઉપર વધી રહેલા અપરાધ અંગે ચિંતા વ્યક્ત કરતા રાષ્ટ્રપતિ રામનાથ કોવિન્દે પોક્સો એક્ટમાંથી માફીની જોગવાઈ દૂર કરવા કહ્યું છે. કોવિન્દના કહેવા પ્રમાણે પોક્સો એક્ટ હેઠળ અપરાધીઓને દયા અરજીનો વિકલ્પ ન મળવો જોઈએ. રાજસ્થાનના માઉન્ટ આબુમાં એક કાર્યક્રમ દરમિયાન રાષ્ટ્રપતિએ નિવેદન આપ્યું હતું.\nરાષ્ટ્રપતિ રામનાથ કોવિન્દે ઉમેર્યું હતું કે, પોક્સોમાંથી દયા અરજીનો વિકલ્પ હટાવવા મુદ્દે સંસદમાં વિચાર થવો જોઈએ. આ સાથે મહિલાઓ સામેના અપરાધને રોકવા માટે યુવકોના મનમાં યુવતીઓ અને મહિલાઓ પ્રત્યે સન્માનનો ભાવ પેદા કરવાનો પ્રયાસ કરવો જોઈએ અને તેની જવાબદારી દેશના દરેક માતા-પિતાની છે. મહિલા સુરક્ષા એક ગંભીર વિષય છે. જેના ઉપર ખૂબ જ ઓછું કામ થયું છે અને હજી ઘણી કામગીરી કરવાની બાકી છે.


વિયેતનામનાં રાષ્ટ્ર પ્રમુખ અને છત્રપતિ શિવાજી મહારાજ\nadmin November 6, 2017 અજાણી વાતો No Comments\nવિશ્વનો એક નાનકડો દેશ નામ છે એનું વિયેતનામ.\nઇસવીસન ૧૯૭૫માં આ વિયેતનામે દુનિયાના શક્તિશાળી દેશ અમેરિકાને ધૂળ ચાટતો કર્યો. કઈ રીતે અને કેવી રીતે એ પ્રશ્ન જરૂર તમારા મનમાં થતા જ હશે. આ એજ અમેરિકાની અણુબોમ્બની પોકળ ધમકી સામે વિયેતનામ ના ઝૂક્યું. તમને કદાચ એ ખબર નહિ હોય કે આ યુધમાં તે વખતન આપણા પ્રધાનમંત્રી ઇન્દીરા ગાંધીએ વિયેતનામને ઘણી મદદ કરી હતી કારણકે ૧૯૭૧ માં જ ભારતે પાકિસ્તાનને હરાવીને એના બે ભાગલા પાડીને બાંગ્લાદેશને જન્મ આપ્યો હતો. અને આજ યુદ્ધ દરમિયાન ભારતના નૌ સેનાનાં અધ્યક્ષ જનરલ એસ. એમ. નંદાએ કરાંચી જઈને અમેરિકન ગાઝી (સબમરીન) ડુબાડી હતી.\nઅમેરિકાને લાફો ત્યારેજ વાગ્યો હતો !!! અમેરિકાએ આ જોઈને ભારતને આર્થિક મદદો બંધ કરી. શ્રીમતી ઇન્દિરા ગાંધીને આથી લાગી આવ્યું અને એમને એક ક્રાંતિકારી પગલું ભર્યું કે જેમાં અમેરિકાની ગરજ જ ના રહે. એ હતું હરિયાળી ક્રાંતિ !!! આ જ કારણ હતું ભારતને વિયેતનામને મદદ કરવાનું !!!\nવિયેતનામે આ યુધની પ્રેરણા કોની પાસે થી લીધી હતી. એ ખાસ જાણવા જેવું છે\nઆ રહી એની વિગતો. આ સત્યઘટના છે. આમાં કોઈ પણ જાતની કલ્પનાની રંગપુરણી નથી. જો તમે સાચા દેશભક્ત અને સાચા હિંદુ હોવ તો આવત જરૂર વાંચજો. “વિયેતનામ એક નાનકડો દેશ જેને શક્તિશાળી મહાસત્તા અમેરિકાને ધૂળ ચટાડી દીધી.”\nબીજા વિશ્વયુદ્ધ ના અંત માં દુનિયામાં અણુબોમ નો સૌ પ્રથમ વાર ઉપયોગ કરનાર અમેરિકા એ વખતે (૧૯૪૫ માં) એક જબરજસ્ત તાકાતવર અને ડીફેન્સ પાવર દેશ તરીકે સામે આવ્યો. એના ૧૦ વર્ષ બાદ અમેરિકા ૧૯૫૫ માં વિયતનામ સામે યુદ્ધે ચડ્યું. આ યુદ્ધ ૧૯૫૫ થી ૧૯૭૫ એમ બરોબર ૨૦ વર્ષ ચાલ્યું. બીજા વિશ્વયુદ્ધ થી પણ લાંબા આ યુદ્ધ માં વિયતનામેં અમેરિકાને કારમો પરાજય આપ્યો.\nઅમેરિકા પર વિજય મેળવ્યા બાદ વિયતનામ ના રાષ્ટ્રાઅધ્યક્ષ ને પત્રકારે એક સવાલ પૂછ્યો. સીધી વાત છે કે સવાલ એજ હોય કે ——– અમેરિકાને તમે યુદ્ધ માં કેવી રીતે હરાવ્યું? પણ આ પ્રશ્નનો અપાયેલો જવાબ સાંભળી ને તમે હેરાન રહી જશો. તમે પણ ગર્વથી ગદગદ થઇ જશો.\nવિયતનામ ના રાષ્ટ્રાઅધ્યક્ષ દ્વારા અપાયેલો જવાબ સાંભળો. બધાજ દેશો થી શક્તિશાળી દેશ અમેરિકા ને હરાવવા માટે મેં એક મહાન રાજા નું જીવન ચરિત્ર વાંચ્યું. અને એ જીવનચરિત્ર થી મળેલી પ્રેરણા અને યુદ્ધનીતિનો પ્રયોગ કરી મેં સરળતા થી આ યુદ્ધ માં વિજય મેળવ્યો…\nપત્રકારે ફરી પ્રશ્ન કર્યો —– કોણ હતો એ મહાન રાજા.?\nવિયેતનામ ના રાષ્ટ્રાઅધ્યક્ષે પોતાની ચેર માંથી ઉભા થઇ ને કહ્યું “છત્રપતિ શિવાજી મહારાજ” ……\nમહારાજ શિવાજી નું નામ લેતી વખતે એમની આંખોમાં વીરતા ભરી ચમક હતી. રાષ્ટ્રાઅધ્યક્ષે આગળ બોલતા કહ્યું, ——– “જો આવા કોઈ રાજા એ આપણા દેશ માં જન્મ લીધો હોત તો આજે પુરા વિશ્વ ઉપર આપણું રાજ હોત” આ હતી વિયતનામ ના યુદ્ધ વિજય અને ત્યાર બાદની એક પ્રેસ કોન્ફરન્સ ની વાત.\nથોડાક વર્ષો પછી એ રાષ્ટ્રાઅધ્યક્ષ મૃત્યુ પામ્યા. મૃત્યુ બાદ એમની ઈચ્છા અનુસાર એમની સમાધિ ઉપર લખાયેલું છે,\n“શિવાજી મહારાજ ના એક શિષ્યની સમાધિ …….”\nકાલાંતર માં વિયતનામ ના વિદેશમંત્રી એ ભારત ની મુલાકાત લીધી હતી. પુર્વાનીયોજિત કાર્યક્રમ અનુસાર એમને પહેલા લાલકિલ્લે પછી મહાત્મા ગાંધીજીની સમાંધીયે લઇ જવામાં આવ્યા. આ બે જગ્યા ના દર્શન કાર્ય બાદ એમણે પૂછ્યું. મહારાજ શિવાજીની સમાધિ ક્યાં છે. ત્યારે ભારત સરકાર ચકિત થઇ ગઈ અને રાયગઢ નો ઉલ્લેખ કર્યો.\nવિદેશમંત્રી રાયગઢ આવ્યા અને રાજા શિવાજીની સમાધિ ના દર્શન કર્યા. સમાધિ ના દર્શન કરી આ વિયતનામી મંત્રી એ સમાધિ પાસે પડેલી માટી ઉઠાવી ને પોતાની બેગ માં મૂકી.\nઅહી એક પત્રકાર દ્વારા એમને માટી બેગ માં ભરવાનું કારણ પુછવામાં આવ્યું. મંત્રી એ કહ્યું આ માટી એક સુરવીર ની છે,\nઆ માટી એક મહાન રાજાની છે. આ માટીને હું મારા દેશ લઇ જઈ ને ત્યાંની માટી માં ભેળવી દઈશ જેથી મારા દેશ માં પણ આવા મહાન વીરો અવતરે.\nઆ રાજા ફક્ત ભારતનું ગૌરવ ના હોઈ સંપૂર્ણ જગતનું ગૌરવ છે.\nએક ખોબા જેવડો દેશ પણ ૨૦ વર્ષની ટક્કર બાદ પણ અમેરિકાને હરાવી શકે છે. અત્યંત ઓછાં માણસોથી પણ યુદ્ધ જીતી શકાય છે અને દુશ્મનોને હંફાવી જ શકાય છે. આ વાત ઓ મેં મારા લેખોમાં કરી જ છે એટલે હું એ ફરીથી દોહરાવતો નથી. ચમકૌરનું યુદ્ધ તો યાદ જ છે ને !!!! બીજા દ્રષ્ટાંતો નથી આપતો.\nસાચાં દેશભક્ત હોવ તો આ વાત જીવનમાં ઉતારજો આપણી સંસ્કૃતિ અને આપણા ઇતિહાસની કદર જેટલી બીજા દેશોએ કરી છે એટલી આપણે જ નથી કરી શક્યાં!!!! લ્યાનત છે આપણી મનોવૃત્તિ અને આપણી રાજનીતિ પર !!!! શક્તિ અને આભા કયારેય સત્તાની મોહતાજ નથી હોતી !!!!\nસાષ્ટાંગ દંડવત પ્રણામ વિયેતનામના પ્રમુખ અને છત્રપતિ શિવાજી મહારાજને !!!


Gujarati News » Entertainment » Bollywood » | Radhe Shyam: Makers give special gifts to fans on Prabhas' birthday, shared Vikramaditya's look teaser\nઅભિનેતા પ્રભાસ (Prabhas)ની ફિલ્મ રાધે શ્યામ આવતા વર્ષે રિલીઝ થવા જઈ રહી છે. તેમના જન્મદિવસ નિમિત્તે તેમના પાત્રનું ટીઝર શેર કરવામાં આવ્યું છે.\nPublish Date - 6:45 pm, Sat, 23 October 21 Edited By: Hiren Buddhdev Follow us -\nસાઉથના સ્ટાર પ્રભાસ (Prabhas) આજે પોતાનો 43મો જન્મદિવસ સેલિબ્રેટ કરી રહ્યા છે. ચાહકો તેમની ફિલ્મ રાધે શ્યામ (Radhe Shyam)ની આતુરતાથી રાહ જોઈ રહ્યા છે. પ્રભાસના ચાહકોની રાહ આખરે પૂરી થઈ છે. આજે તેમના જન્મદિવસ નિમિત્તે નિર્માતાઓએ ચાહકોને ભેટ આપી છે. આજે તેમનું પાત્ર વિક્રમાદિત્યનું ટીઝર શેર કરવામાં આવ્યું છે.\nપ્રભાસની રોમેન્ટિક શૈલીમાં પરત ફરવાની પ્રશંસકો માટે ખાસ સવારીની જેમ છે. ફિલ્મોથી સંબંધિત ઘણાં પોસ્ટરો અને અસેટ જાહેર કર્યા પછી ચાહકો આખરે અહીં છે જ્યાં પ્રભાસના પાત્ર, વિક્રમાદિત્યનો પરિચય થઈ રહ્યો છે અને તે ચોક્કસપણે ચાહકોને ઉત્સાહિત કરશે.\nપ્રભાસે આજે તેમના જન્મદિવસ નિમિત્તે તેમની ફિલ્મ રાધે શ્યામનું ટીઝર શેર કર્યું છે. ટીઝરમાં પ્રભાસ આપણને એક ઉખાણામાં કહે છે કે તેમનું ચરીત્ર કોન અને ક્યું છે અને હવે તે સ્પષ્ટ છે કે અભિનેતા હસ્તરેખાશાસ્ત્રીની ભૂમિકા ભજવવા માટે પુરી રીતે તૈયાર છે, જે કોઈપણ અભિનેતા માટે પ્રથમ વખત છે.\nતેમાં કોઈ શંકા નથી કે પ્રભાસની ભૂમિકા ખૂબ જ અનોખી છે. મગજ પર ખૂબ જોર આપવા છતાં કોઈ અભિનેતા યાદ નથી આવતો જેને આટલુ રસપ્રદ અને અનોખી ભૂમિકા ભજવી હોય. પ્રભાસના ચાહકો માટે આ એક ચોક્કસપણે ટ્રીટ છે.\nથોડા દિવસો પહેલા પ્રભાસના એક ખાસ પોસ્ટરનું અનાવરણ કરવામાં આવ્યું હતું અને તે પહેલા તેમની કો-સ્ટાર પૂજા હેગડે (Pooja Hegde)ના જન્મદિવસ પર એક વિશેષ પોસ્ટરનું અનાવરણ કરવામાં આવ્યું હતું. આ જોડીએ ચાહકોને ઉત્સાહિત કર્યા છે અને તેઓ તેમની ઓનસ્ક્રીન જોડી બનાવવા અને જાદુ પેદા કરવા માટે વધુ રાહ જોઈ શકતા નથી.\nઆ ફિલ્મ 14 જાન્યુઆરી 2022ના રોજ સિનેમાઘરોમાં રિલીઝ થવા જઈ રહી છે. રાધે શ્યામ એક બહુભાષી ફિલ્મ હશે અને ગુલશન કુમાર અને ટી-સીરીઝ દ્વારા પ્રસ્તુત રાધા કૃષ્ણ કુમાર દ્વારા નિર્દેશિત છે. તે યુવી ક્રિએશન્સ દ્વારા નિર્મિત છે. આ ફિલ્મનું નિર્માણ ભૂષણ કુમાર, વામસી અને પ્રમોદ દ્વારા કરવામાં આવ્યું છે.\nઆ પણ વાંચો :- Karan Joharએ તેમની બહુપ્રતિક્ષિત ફિલ્મ ‘તખ્ત’ વિશે કર્યો મોટો ખુલાસો, જાણો ક્યારે થશે રિલીઝ\nકચ્છ7 mins ago\nઆરોગ્ય22 mins ago


Manish Doshi's reaction to Hardik Patel controversy - હાર્દિક પટેલ વિવાદ પર મનિષ દોશીની પ્રતિક્રિયા – News18 Gujarati\nહાર્દિક પટેલ ભાજપ જોડાવા પર કોંગ્રેસ મુખ્ય પ્રવક્તા ડો મનિષ દોશીએ આડકતરી સલાહ આપતા કહ્યું હતુ કે હાર્દિક પટેલ હોશિયાર અને તકને પારખી શકે છે.\nકોંગ્રેસ પાર્ટીના મુખ્ય પ્રવક્ત ડો મનિષ દોશીએ હાર્દિક પટેલની નારજગી પર વળતો જવાબ આપતા કહ્યું હતુ કે, પાર્ટીના આંતરિક માળખામાં હાર્દિક પટેલે સંવાદ કરવો જોઇએ. કોંગ્રેસ પક્ષ હંમેશા ખુલા મને વાત કરવા તૈયાર હોય છે. હાર્દિક પટેલના નિવેદનની કોંગ્રેસ હજારો કાર્યકર્તા દુ:ખી થયા છે. પક્ષની બહાર નિવદેન આપવાથી પક્ષને નુકશાન થઇ રહ્યું છે\nLast Updated : May 17, 2022, 23:42 IST\nહાર્દિક પટેલ (Hardik Patel)ની નારજગી પર કોંગ્રેસ પાર્ટી (Congress)ના મુખ્ય પ્રવક્તા ડો. મનિષ દોશી (Manish Doshi)એ જવાબ આપતા કહ્યું હતુ કે પાર્ટીના કારણે વ્યક્તિ મોટો હોય છે નહી કે વ્યક્તિના કારણે પાર્ટી. હાર્દિક પટેલના નિવેદનથી કોંગ્રેસના હજારો કાર્યકર્તા દુ:ખી થયા છે. હાર્દિક પટેલ સમજદાર અને હોશિયાર વ્યક્તિ છે તેઓને ખબર જ છે કે કોંગ્રેસ છોડ્યા બાદ ભાજપમાં ગયેલા નેતાઓની શું સ્થિતિ આજે છે.\nકોંગ્રેસ પાર્ટીના મુખ્ય પ્રવક્ત ડો મનિષ દોશીએ હાર્દિક પટેલની નારજગી પર વળતો જવાબ આપતા કહ્યું હતુ કે, પાર્ટીના આંતરિક માળખામાં હાર્દિક પટેલે સંવાદ કરવો જોઇએ. કોંગ્રેસ પક્ષ હંમેશા ખુલા મને વાત કરવા તૈયાર હોય છે. હાર્દિક પટેલના નિવેદનની કોંગ્રેસ હજારો કાર્યકર્તા દુ:ખી થયા છે. પક્ષની બહાર નિવદેન આપવાથી પક્ષને નુકશાન થઇ રહ્યું છે.\nપક્ષ દ્વારા મને કશું નથી આપ્યું પક્ષને અમે આપ્યુ હોવાના હાર્દિક પટેલના નિવદેન પર કોંગ્રેસ મુખ્ય પ્રવક્તા ડો મનિષ દોશીએ કહ્યું હતુ કે કોઇ વ્યક્તિ પક્ષની મોટો હોતો નથી. કોંગ્રેસ પક્ષના કારણે વ્યક્તિ મોટો થયો છે. મેં પક્ષને આપ્યું તેના પહેલા પક્ષે તેમને નાની ઉંમર મોટુ પદ આપ્યું છે. પક્ષ દ્વારા મોટી જવાબાદરી આપી છે તેઓ અંગે કામ કરવું જોઇએ.\nઆ પણ વાંચો- રાજ્યના શિક્ષકો અને કર્મચારીઓ માટે5મોટી જાહેરાતો, બઢતી સહિતના અનેક પ્રશ્નોનું નિરાકણ\nહાર્દિક પટેલ ભાજપ જોડાવા પર કોંગ્રેસ મુખ્ય પ્રવક્તા ડો મનિષ દોશીએ આડકતરી સલાહ આપતા કહ્યું હતુ કે હાર્દિક પટેલ હોશિયાર અને તકને પારખી શકે છે. ભુતકાળમા કેટલાક નેતા ગયા છે તેના સ્થિતિ આજે સૌ કોઇ જાણે છે. બહુરૂપિયા થઇ કામ તકવાદી થઇ પક્ષ છોડેલા નેતાઓની આજે શું સ્થિત છે તે પૂર્વ મંત્રીઓ જોઇશે ખ્યાલ આવશે. કહેવાતા મજબુત અને કહેવાથી પાર્ટી શું સ્થિતિ છે સૌ કોઇ ખ્યાલ છે. ભાજપમા જવું કે નહી તે નિર્ણય વ્યક્તિ હોય શકે છે.\nઆ પણ વાંચો- Ahmedabad Crime: માસીએ જ મિત્ર દ્વારા ભાણી પર બળાત્કાર કરાવ્યો, 15 વર્ષની સગીરાને7મહિનાનો ગર્ભ\nહાર્દિક પટેલ મુદે કોંગ્રસ હવે આકરા પાણી જોવા મળી રહી છે. કોંગ્રેસ હવે કોઇ પણ પ્રકારના સમાધાન મુળમા જોવા મળતી નથી. ભુતકાળમા ગયેલા નેતાઓ જેમ અહીં પણ જે વ્યક્તિ પાર્ટી છોડવી હોય તે જઇ શકે છે. કોગ્રેસ પક્ષ હાર્દિક પટેલ સાથે છેડો ફાળવામા મુળમાં છે. કારણ કે કોંગ્રેસ હવે ફરી ખામ થીયરી તરફ વળતી જોવા મળી રહી છે.\nFirst published: May 17, 2022, 23:31 IST\nTags: Ahmedabad news, Congress Gujarat, Manish Doshi, Patidar Leader Hardik Patel, હાર્દિક પટેલ


તમિળનાડુમાં બે જૂથોની વચ્ચે હિંસક અથડામણ, આગચંપી\nહિંસામાં સામેલ ૫૦થી વધુની અટકાયત : ૨૫ હોડી-ઘણા ઘરોમાં આગ લગાવાઈ : કુડ્ડાલોરમાં બે વિરોધી રાજનીતિક સમૂહો વચ્ચે હિંસક અથડામણ થઈ\nકુડ્ડાલોર, તા. ૨ : તમિલનાડુના કુડ્ડાલોર જિલ્લામાં શનિવારે મોડી રાત્રે બે વિરોધી રાજનીતિક સમૂહો વચ્ચે હિંસક અથડામણ થઈ હતી. ત્યારબાદથી માહોલ તણાવપૂર્ણ થયો છે. તમિલનાડુના કુડ્ડાલોરમાં શનિવારે એક વ્યક્તિની કથિત હત્યા બાદ હિંસા ભડકી હતી. ટોળાંએ આ હિંસા દરમિયાન એક હોડી અને ટુવ્હીલર વાહનોને આગ લગાડી હતી. આ ઘટનામં પોલીસે ૪૩ લોકોની અટકાયત કરી હતી. તેની પૂછપરછ કરવામાં આવી રહી છે અને આ ઘટના થાલંગુડા ગામની છે. પ્રાપ્ત માહિતી પ્રમાણે તમિલનાડુના કુડ્ડાલોર જિલ્લામાં શનિવારે મોડી રાત્રે બે વિરોધી રાજનીતિક સમૂહો વચ્ચે હિંસક અથડામણ થઈ હતી. ત્યારબાદથી માહોલ તણાવપૂર્ણ થયો છે. આ અથડામણમાં એક વ્યક્તિનું મોત થયું હતું. જ્યારે અનેક લોકો ઘાયલ થયા છે. ઉપદ્રવિઓએ આદમિયાન અનેક હોડીઓ અને વાહનોમાં આગ લગાવી દીધી હતી. જ્યારે અનેક ઘરોમાં તોડફોડ કરી હતી. આ ઘટના બાદ વિસ્તારના લોકોમાં ડરનો માહોલ સર્જાયો છે. આ વિસ્તારના બે સમૂહ વચ્ચે લાંબા સમયથી રાજકીય દુશ્મની ચાલી રહી હતી. આ તણાવ એક પૂર્વ સ્થાનિક નિકાય પ્રમુખના ભાઈની કથિત હત્યાના કારણે વધી હતી. આ ઘટના બાદ વિસ્તારમાં સુરક્ષા માટે ૨૦૦ પોલીસ કર્મચારીઓ તૈનાત કરવામાં આવ્યા છે. જોકે, પોલસનું કહેવું છે કે હવે સ્થિતિ નિયંત્રણમાં છે. કુડ્ડાલોર એસપી પ્રમાઆણે હોડીઓ અને ટુવ્હીલર વાહનોમાં આગ લગાડવામાં આવી છે અને અમે પર્યાપ્ત પોલીસ તૈનાત કરી દીધી છે.


ખરાબ સસલાના ગીતો vers કન્વર્જર ખરાબ બન્ની ગીતો\nખરાબ સસલાના ગીતો ગીતો\nજાન્યુઆરી 1, 20210ટિપ્પણીઓ 319\nખરાબ સસલાના ગીતો ગીતો. પેરા નવા સ્રોત શોધો ઇન્સ્ટાગ્રામ માટે, ટૂલ ખોલો, લખો અથવા તમારા શબ્દસમૂહ પેસ્ટ કરો, તેને વિવિધ સ્વરૂપોમાં જુઓ, ઇચ્છિત ફોન્ટ સાથેના અર્કને ક copyપિ કરો અને ટેક્સ્ટને તેમાં પેસ્ટ કરો ઇન્સ્ટાગ્રામ, ફેસબુક, ટ્વિટર, યુટ્યુબ, વ WhatsAppટ્સએપ, ટ્વિચ, ટિકટokક અથવા કોઈપણ સામાજિક નેટવર્ક. અન્ય પૃષ્ઠો પણ છે જે સેવા આપે છે.\nજો કે, ત્યાં તૃતીય-પક્ષ ટૂલ્સ છે જે વપરાશકર્તાઓને અન્ય સ્રોતો પોસ્ટ કરવા માટેના વિકલ્પો પ્રદાન કરે છે. આ વૈકલ્પિક વિશે વધુ શોધવા અને કેવી રીતે કરવું તે શીખવા માટે અમારી સાથે ચાલુ રાખો ફોન્ટ્સનો ઉપયોગ કરો કે જે તમારી પોસ્ટ્સને વધુ આકર્ષક બનાવે છે, આ કિસ્સામાં ખરાબ સસલાના ગીતો.\nખરાબ સસલાના ગીતો ગીતો. જો તમને સુશોભિત ટેક્સ્ટ માટે વધુ વિકલ્પો જોઈએ છે, તો બસ "વધુ ફોન્ટ્સ લોડ કરો" ક્લિક કરો. અહીં દેખાતા વિકલ્પો વધુ રેન્ડમ છે, માનકમાંથી થોડોક વિચલનો કરે છે અને મિશ્રણ સંસાધનોમાં સામાન્ય, ઇમોજીસ અને પ્રતીકો ઓછા હોય છે.\n[ખરાબ સસલાનાં ગીતોનાં ગીતો] custom કસ્ટમ ફોન્ટ્સનો ઉપયોગ કેવી રીતે કરવો?\n- ખરાબ સસલાના ગીતો ગીતો. તારણ આપે છે કે ylબના અક્ષરો ઉમેરવાની એક રીત છે જે ખરેખર ખાસ અક્ષરો છે, તેમજ ઇમોજિસ અને અન્ય પ્રતીકો. વ્યવહારમાં, તેઓ કસ્ટમ ફોન્ટ્સ તરીકે દેખાય છે, પરંતુ તકનીકી રીતે કહેવામાં આવે છે યુનિકોડ અક્ષરો\nખરાબ સસલાના ગીતો ગીતો. તેઓ જેટલા આનંદકારક છે, તેમ તેમ વધુ પડતાં ઉપયોગથી એવી છાપ મળી શકે છે કે તમારું એકાઉન્ટ ખૂબ જ કેઝ્યુઅલ છે.\nખરાબ સસલાના ગીતો ગીતો. અમે તમને પગલું દ્વારા પગલું બતાવીશું, આ થીમની બધી સાઇટ્સ સમાન કામગીરીને અનુસરે છે. તેથી, તેમાંથી કોઈપણને પસંદ કરવાનું શક્ય છે, અને તબક્કાના સંબંધમાં તફાવત ઓછા હશે.\nખરાબ સસલાના ગીતો ગીતો. યાદ રાખો કે ત્યાં કેટલીક યુનિકોડ પાત્રની અસંગતતા હોઈ શકે છે. આમ, ખાતરી કરો કે સ્નિપેટ ઇચ્છિત મુજબ દેખાય છે અને જો એમ હોય તો, તેને વ્યવસ્થિત કરો જેથી તમારા અનુયાયીઓને આશ્ચર્ય ન થાય.\n❤ ખરાબ સસલાનાં ગીતો\nખરાબ સસલાના ગીતો ગીતો. શું તમે ક્યારેય વિચાર્યું છે કે વપરાશકર્તાઓ કેવી રીતે ઉમેરશે તેમના સામાજિક નેટવર્ક્સ પર વૈશિષ્ટીકૃત સ્રોત? જો તમે તપાસ કરી છે અન્ય લોકો વચ્ચે ઇન્સ્ટાગ્રામ, ટ્વિટર, એફબી, વ્હોટ્સએપ અથવા ટિક ટોક, તમે જાણો છો કે જ્યારે જીવનચરિત્ર લખવું, ટિપ્પણીઓ, ક theપ્શંસ વગેરેથી પત્રોને કસ્ટમાઇઝ કરવાની વાત આવે ત્યારે તમારી પાસે ઘણા વિકલ્પો નથી. તેમની પાસે પ્રીસેટ ફોન્ટ છે.\nતમારી રુચિ અનુસાર, તેમને વધુ સૌંદર્યલક્ષી રૂચિપૂર્ણ બનાવવા માટે, તેમને કસ્ટમાઇઝ અને સંશોધિત કરવા માટે કોઈ વિકલ્પો નથી, જરા આરામ કરો! તમે હજી પણ ખરાબ સસલાના ગીતોનો ઉપયોગ કરી શકો છો આ દ્વારા એક સુખદ અને આકર્ષક રીતે જનરેટર.\n🚀 ખરાબ સસલાનાં ગીતો ગીતો, ફ fન્ટ્સ અને ફોન્ટ્સ\nખરાબ સસલાના ગીતોનો ઉપયોગ કરો. તમે કરી શકો છો ફોન્ટ્સ, ટાઇપફેસ, અક્ષરો, અક્ષરો અને પ્રતીકો તમારી સામાજિક મીડિયા હેડલાઇન્સ માટે અનન્ય.\nCopy નકલ અને પેસ્ટ કરવા માટે ખરાબ સસલાના ગીતો ગીતો\nક bunપિ અને પેસ્ટ કરવા માટે ખરાબ સસલાનાં ગીતો ગીતો. અમે નિષ્કર્ષ કા .ી શકીએ છીએ કે લેટર જનરેટર દ્વારા તમે ખરેખર ફોન્ટ્સ પોતાને મેળવતા નથી, ત્યાં સુધી તે યુનિકોડ પાત્રો છે.\n✍ ખરાબ બન્ની ગીતના ગીતોનું કન્વર્ટર\nતેથી ખરાબ સસલાના ગીતોના ગીતોના આ જનરેટર સાથે, સ્રોત બનાવતા નથી, ઉપયોગ કરો યુનિકોડ પ્રતીકો કે જેમાં તમે ઉપયોગ કરી શકો છો ઇન્સ્ટાગ્રામ, ટ્વિટર, પિન્ટરેસ્ટ, એફબી, ટમ્બલર, વોટ્સએપ, ટિકટokક...\nખરાબ સસલાના ગીતો ગીતો જનરેટર 🔥\n1 [ખરાબ સસલાનાં ગીતોનાં ગીતો] custom કસ્ટમ ફોન્ટ્સનો ઉપયોગ કેવી રીતે કરવો?\n3 ❤ ખરાબ સસલાનાં ગીતો\n4 🚀 ખરાબ સસલાનાં ગીતો ગીતો, ફ fન્ટ્સ અને ફોન્ટ્સ\n5 Copy નકલ અને પેસ્ટ કરવા માટે ખરાબ સસલાના ગીતો ગીતો\n6 ✍ ખરાબ બન્ની ગીતના ગીતોનું કન્વર્ટર\n7 ખરાબ સસલાના ગીતો ગીતો જનરેટર 🔥


મોદીની લહેર-જનતાનો આક્રોશઃ ખીલ્યુ કમળ, કપાયો પંજો | Assembly poll results in4states to be announced today - Gujarati Oneindia\nમોદીની લહેર-જનતાનો આક્રોશઃ ખીલ્યુ કમળ, કપાયો પંજો\n| Updated: Sunday, December 8, 2013, 18:30 [IST]\nગાંધીનગર, 8 ડિસેમ્બરઃ દેશના ચાર રાજ્યો દિલ્હી, મધ્ય પ્રદેશ, રાજસ્થાન અને છત્તીસગઢ માટે અને આગામી લોકસભાની ચૂંટણીની તૈયારીને લઇને આજને દિવસ ઘણો જ નિર્ણાયક રહ્યો છે. જે રીતે રાજસ્થાન, મધ્ય પ્રદેશ, દિલ્હી અને છત્તીસગઢમાં જે રીતે ભાજપનો વિજય થયો છે અને કોંગ્રેસનો રકાસ નીકળ્યો છે, તે જોઇને જ માલૂમ પડી જાય છે કે આખા દેશમાં મોદીની લહેર છે અને જનતાનો આક્રોશ કોંગ્રેસ સામે છે. જેના કારણે આ હદે કોંગ્રેસનો કારમો પરાજય થયો છે.\nમધ્ય પ્રદેશની વાત કરવામાં આવે તો મધ્ય પ્રદેશમાં ભાજપ હેટ્રિક કરવા જઇ રહ્યું છે. રાજસ્થાનની વાત કરવામાં આવે તો રાજસ્થાનમાં મોદી ફેક્ટરની અસર છે જેના કારણે ગેહલોત સરકારને હારનો સ્વાદ ચાખવો પડ્યો છે. જ્યારે દિલ્હીમાં આમ આદમી પાર્ટીએ આશ્ચર્યજનક રીતે શાનદાર પ્રદર્શન કર્યું અને દિલ્હીમાં ભાજપ બાદ બીજી મોટી પાર્ટી બનીને ઉભરી છે. છત્તીસગઢમાં પણ ભાજપનો જાદૂ યથાવત રહ્યો છે.\nઅપડેટઃ 5.45 PM\nઆજે દિલ્હી વિધાનસભાના ચૂંટણી પરિણામો આવ્યા અને આમ આદમી પાર્ટીને તેમાં ઐતિહાસિક જીત હાસલ થઇ છે. હું મારા કાર્યકરોને કહેવા માંગીશ કે તેઓ એવી રીતે જ કામ કરે જે રીતે આપણે એક નેતા પાસે કામ કરવાની અપેક્ષા રાખતા હતા. હું ભાજપ અને ડો. હર્ષવર્ધનને પર શુભેચ્છા આપું છું કે તેમણે સૌથી વધારે બેઠકો પર વિજય મેળવ્યો છે. અમારી શીલા દીક્ષિત સામે કોઇ વ્યક્તિગત દુશ્મની નથી. અમારી લડાઇ મોંઘવારી અને ભ્રષ્ટાચાર સામે છે. અમે સત્તા નહીં બનાવી શકીએ તો અમે વિપક્ષમાં બેસીશું.\n- અરવિંદ કેજરીવાલ\nઅપડેટઃ 5.30 PM\nદિલ્હી ખાતે પ્રેસ કોન્ફ્રેન્સને સંબોધતા ભાજપના રાષ્ટ્રીય અધ્યક્ષ રાજનાથ સિંહે જણાવ્યું કે 'મધ્ય પ્રદેશ અને રાજસ્થાનમાં ભાજપને જે બહુમતી મળી રહી છે તેના માટે હું ત્યાંની જનતાનો આભારી છું. તેમજ આ જીત લોકોની અને કાર્યકરોને આભારી છે.' રાજનાથ સિંહે જણાવ્યું કે રાજસ્થાન, મધ્ય પ્રદેશ, છત્તીસગઢ અને દિલ્હીમાં ભાજપને બહુમતી મળી છે તેના માટે વસુંધરા રાજે, શિવરાજ સિંહ, રમન સિંહ અને ડો. હર્ષવર્ધનની તો અસર છે જ પરંતુ અમારા વડાપ્રધાન પદના ઉમેદવાર નરેન્દ્ર મોદીની લોકપ્રીયતાની પણ અસર છે.\n- રાજનાથ સિંહ\nઅપડેટઃ 5.15 PM\nચૂંટણીના જે પરિણામો આવ્યા છે તે અમારા માટે લોકોનો એક સંદેશા સમાન છે. અને અમે લોકોના સંદેશાને દિમાગથી નહીં પરંતુ દિલથી પણ સાંભળ્યો છે. અમે જે કર્યું છે અમે તેના કરતા પણ વધારે સારુ કરી શકતા હતા. કોંગ્રેસમાં લોકોની અપેક્ષાઓને પૂરી કરવાની ક્ષમતા છે. શીલાજીએ ખૂબ જ દિલ્હીમાં ખૂબ જ મહેનત કરી છે પરંતુ ખૂંચ ક્યા રહી ગઇ તે સમજની બહાર છે.\n- રાહુલ ગાંધી\nઅપડેટઃ 5.00 PM\nસોનિયા ગાંધીએ પરિણામ આવ્યા બાદ પત્રકારોને જણાવ્યું કે 'ચાર રાજ્યોના જે ચૂંટણી પરિણામ આવ્યા છે, તેનાથી અમે દુ:ખી છીએ. અમારાથી ક્યાં ઊણપર રહી ગઇ છે તેનું અમે નીરિક્ષણ કરીશું.'\n- સોનિયા ગાંધી\nઅપડેટઃ 4.01 PM\nભાજપની જીત પર મોદીએ પોતાની પહેલી પ્રતિક્રિયા આપતા કહ્યું છે કે,4રાજ્યોમાં ભાજપની શાનદાર જીત છે. મોદીએ જે બદલ રાજનાથ સિંહ અને પક્ષના કાર્યકર્તાઓને શુભેચ્છા પાઠવી છે.\nઅપડેટ 3.55 PM\nહાલ મળતા અહેવાલ અનુસાર નવી દિલ્હીમાં ભાજપની સંસદીય બોર્ડની બેઠક મળી રહી છે, જેમાં હાજરી આપવા માટે ગુજરાતના મુખ્યમંત્રી અને ભાજપના પીએમ પદના ઉમેદવાર નરેન્દ્ર મોદી નવી દિલ્હી સ્થિત ભાજપ કાર્યાલયે પહોંચી ગયા છે.\nઅપડેટઃ 3.06 PM\nથોડાક સમય પહેલા શકીલ એહમદે કહ્યું હતું કે, તેઓ આપ પાર્ટીને સમર્થન આપવા તૈયાર છે જો કે, હવે તેઓ આ નિવેદન પરથી પલટી ગયા છે. બીજી તરફ ભાજપે આપ પાર્ટીને સમર્થન નહીં કરવાની જાહેરાત કરી છે, તો આ તરફ આપ પાર્ટીએ પણ કોઇનું પણ સમર્થન નહીં લેવાનો નિર્ણય કર્યો છે.\nઅપડેટઃ 2.28 PM\nદિલ્હી અંગે વાત કરએ તો ભારતીય જનતા પાર્ટીને સત્તાથી દૂર રાખવા માટે કોંગ્રેસ અરવિંદ કેજરીવાલની આમ આદમી પાર્ટીને સમર્થન આપવા તૈયાર થઇ છે. કોંગ્રેસના દિલ્હીના પ્રભારી શકીલ એહમદે એબીપી ન્યુઝને જણાવ્યું છે કે, રાજકારણમાં કોઇ અછૂતુ નથી. અમે આપ પાર્ટીને સમર્થન આપવા અંગે વિચારી શકીએ છીએ.\nઅપડેટઃ 12.45 PM\nદિલ્હીની વાત કરવામાં આવે તો ભાજપને સંપૂર્ણ બહુમત મળી રહી છે. જ્યારે બીજી સૌથી મોટી પાર્ટી તરીકે આમ આદમી પાર્ટી ઉભરી છે. દિલ્હીની 70 બેઠકની વાત કરવામાં આવે તો 37 બેઠકો પર ભાજપ, 25 બેઠકો પર આપ,7બેઠકો પર કોંગ્રેસ અને 1 બેઠક પર અન્ય આગળ છે. છત્તીસગઢની વાત કરવામા કોંગ્રેસ અને ભાજપ વચ્ચે જોરદાર ટક્કર છે. છત્તીસગઢની 90 બેઠકોની વાત કરવામાં આવે તો ભાજપ 41 અને કોંગ્રેસ 45 બેઠકો પર આગળ છે. જ્યારે4બેઠકો પર અન્ય આગળ છે.\nઅપડેટ 12.00 PM\nમધ્ય પ્રદેશ અને રાજસ્થાનમાં ભાજપે ભારે બહુમતી મેળવ્યા બાદ ગુજરાતના મુખ્યમંત્રી અને ભાજપના પીએમ પદના ઉમેદવાર નરેન્દ્ર મોદીએ શિવરાજ સિંહ ચૌહાણ અને વસુંધરા રાજેને શુભેચ્છા પાઠવી હતી. મોદીએ બન્નેને ફોન પર શુભેચ્છા પાઠવી હતી. દિલ્હીની વાત કરવામાં આવે તો દિલ્હીમાં શિલા દીક્ષિતનો પરાજય નિશ્ચિત જણાઇ રહ્યો છે.\nઅપડેટઃ 11.32 AM\nદિલ્હી વિધાનસભાની વાત કરવામાં આવે તો કોંગ્રેસમુક્ત દિલ્હીની મોદી દ્વારા કરવામાં આવેલી જાહેરાત સાચી પડી રહી છે. હાલની સ્થિતિ અનુસાર ભાજપે 36 બેઠકો સાથે બહુમત મેળવી લીધી છે. જ્યારે આમ આદમી પાર્ટી 21 બેઠક સાથે બીજી મોટી પાર્ટી સાબિત થઇ છે. જ્યારે કોંગ્રેસ9બેઠકો સાથે ત્રીજા નંબર પર છે. આ સાથે જ શિલા દીક્ષિત કરતા કેજરીવાલ6હજાર મતોથી આગળ છે.\nઅપડેટઃ 11.02 AM\nરાજસ્થાનમાં મોદી ફેક્ટર કામ કરી ગયું છે. વસુંધરા રાજેએ કહ્યું છે કે, જે નિર્ણયો બહાર આવી રહ્યાં છે, તેમાં મોદી ફેક્ટરની અસર જોવા મળી રહી છે. જ્યારે બીજી તરફ અશોક ગેહલોતે હારનો સ્વિકાર કર્યો છે. હાલની સ્થિતિ પર નજર ફેરવીએ તો રાજસ્થાનની 189 બેઠકોમાંથી 137 બેઠકો પર ભાજપ આગળ છે જ્યારે કોંગ્રેસ માત્ર 29 બેઠકો પર આગળ છે અને અન્ય 23 બેઠકો સાથે આગળ છે.\nઅપડેટઃ 10.20 AM\nઆ વખતની ચૂંટણી મોદીની આંધી કામ કરી ગઇ હોય તેમ લાગી રહ્યું છે. મધ્ય પ્રદેશમાં અને રાજસ્થાનમાં ભાજપે કોંગ્રેસના સુપડા સાફ કરી નાંખશે તેવા અણસાર છે. છત્તીસગઢમાં પણ ભાજપ આગળ છે. જ્યારે દિલ્હીમાં આપ પાર્ટીના કારણે ત્રિશંકુ વિધાનસભા રચાય શકે છે. આપ 25 બેઠકો પર આગળ છે અને તે ભાજપ કે કોંગ્રેસને સમર્થન આપવા માગતું નથી. રાજસ્થાનમાં 135 અને મધ્ય પ્રદેશમાં 142 બેઠક સાથે ભાજપ અને રાજસ્થાનમાં 26 અને મધ્ય પ્રદેશમાં 74 બેઠક સાથે કોંગ્રેસ આગળ છે.\nઅપડેટઃ 9.50 AM\nદિલ્હીની વાત કરવામાં આવે તો દિલ્હીમાં શિલા દીક્ષિત સામે કેજરીવાલ 2000 મતથી આગળ છે. દિલ્હીમાં 65 બેઠકોમાં 30 ભાજપ, 24 આપ,9કોંગ્રેસ અને2બેઠક પર અન્ય આગળ છે.\nજ્યારે મધ્ય પ્રદેશ અને રાજસ્થાનમાં ભાજપ તરફી વલણ સ્પષ્ટ જોવા મળી રહ્યું છે. છત્તીસગઢની વાત કરવામાં આવે તો છત્તીસગઢમાં કોંગ્રેસ 40 અને ભાજપ 37 બેઠકો સાથે આગળ છે.\nઅપડેટઃ 9.30 AM\nભાજપ દ્વારા 3.30 વાગ્યે નવી દિલ્હીમાં સંસદીય બોર્ડની બેઠક યોજવામાં આવી રહી છે. જેમાં મોદી હાજરી આપવાના છે. અત્રે ઉલ્લેખનીય છે કે, છત્તીસગઢને બાદ કરીને મધ્ય પ્રદેશ, રાજસ્થાનમાં મોદી ફેક્ટર કામ કરી રહ્યું છે, બન્ને રાજ્યોમાં કોંગ્રેસનો સફાયો બોલાઇ ગયો છે. દિલ્હીમાં ભાજપ આગળ છે પરંતુ આપ પાર્ટી ટક્કર આપી રહી છે.\nઅપડેટઃ 9.03 AM\nદિલ્હીની વાત કરવામાં આવે તો એવું લાગી રહ્યું હતું કે કોંગ્રેસ અને ભાજપ વચ્ચે સીધી ટક્કર થશે, પરંતુ હાલની સ્થિતિ પરથી એવું લાગી રહ્યું છે કે, આ ટક્કર ભાજપ અને આપ વચ્ચે સીધી ટક્કર છે. દિલ્હીમાં 29 બેઠક પર 13 બેઠકો પર ભાજપ, 8 બેઠકો પર આપ,5બેઠકો પર કોંગ્રેસ અને3બેઠકો પર અન્ય છે.\nમધ્ય પ્રદેશની વાત કરવામાં આવે વલણ ભાજપ તરફ જોવા મળી રહ્યું છે. 102 બેઠકો સાથે ભાજપ આગળ છે જ્યારે કોંગ્રેસ 36 બેઠકો પર કોંગ્રેસ આગળ છે.\nરાજસ્થાનમાં 74 બેઠકો પર ભાજપ 57 સાથે આગળ છે જ્યારે કોંગ્રેસ 10 બેઠકો પર છે. જેને જોઇને નિશ્ચિત પણે કહીં શકાય કે રાજસ્થાનમાં મોદી ફેક્ટર કામ કરી ગયું છે.\nઅપડેટઃ 8.44 AM\nદિલ્હીની વાત કરવામાં આવે તો દિલ્હીમાં ભાજપનો હાલ દબદબો જોવા મળી રહ્યો છે. દિલ્હીની 10 બેઠકોમાંથી5બેઠકો પર ભાજપ આગળ છે, જ્યારે4બેઠકો પર આપ પાર્ટી આગળ છે. બીજી તરફ કોંગ્રેસ એક જ બેઠક પર આગળ છે અને એ બેઠક મુખ્યમંત્રી શિલા દીક્ષિતની છે. શિલા દીક્ષિતે હાલ અરવિંદ કેજરીવાલ સામે બઢત મેળવી છે.\nમધ્ય પ્રદેશની વાત કરવામાં આવે તો 54 બેઠકોમા ભાજપ- 38, કોંગ્રેસ-15 અને અન્ય-1 બેઠક પર આગળ છે.\nરાજસ્થાનમાં 16 બેઠકોમાં ભાજપ- 10, કોંગ્રેસ-5 અને અન્ય-1 બેઠક પર આગળ છે.\nછત્તીસગઢમાં 19 બેઠકોમાં ભાજપ- 8, કોગ્રેસ 10 અને અન્ય 1 બેઠક સાથે આગળ છે.\nઅપડેટઃ 8.34 AM\nમધ્ય પ્રદેશમાં 42 બેઠકોની વાત કરવામાં આવે તો 26 બેઠકો પર ભાજપ, 15 બેઠકો પર કોંગ્રેસ અને 1 બેઠક પર અન્ય આગળ છે.\nછત્તીસગઢમાં9બેઠકોની વાત કરવામાં આવે તો6બેઠકો પર ભાજપ અને3બેઠકો પર કોંગ્રેસ આગળ છે.\nરાજસ્થાનમાં6બેઠકોની વાત કરવામાં આવે તો2બેઠકો પર કોંગ્રેસ અને4બેઠક પર ભાજપ આગળ છે.\nદિલ્હીમાં5બેઠકોની વાત કરવામાં આવે તો2બેઠકો પર ભાજપ,2બેઠકો પર આપ અને 1 બેઠક પર કોંગ્રેસ આગળ છે.\nઅપડેટઃ 8.26 AM\nહાલની સ્થિતિ અંગે વાત કરવામાં આવે તો મધ્ય પ્રદેશમાં 11 બેઠક પર ભાજપ અને9બેઠક પર કોંગ્રેસ અને 1 બેઠક પર અન્ય આગળ છે.\nછત્તીસગઢ અંગે વાત કરીએ તો હાલ ભાજપ4અને કોંગ્રેસ3બેઠક પર આગળ છે.\nદિલ્હીમાં2બેઠક પર ભાજપ અને 1 બેઠક પર આપ પાર્ટી આગળ\nરાજસ્થાનમાં 1 બેઠક પર ભાજપ અને 1 બેઠક પર કોંગ્રેસ આગળ છે.\nઅપડેટઃ 8.14 AM\nમધ્ય પ્રદેશની વાત કરવામા આવે તો2બેઠક પર કોંગ્રેસ અને એક બેઠક પર ભાજપ આગળ છે.\nછત્તીસગઢની વાત કરવામાં આવે તો એક બેઠક પર કોંગ્રેસ અને એક બેઠક પર અન્ય આગળ છે.\nછત્તીસગઢની વાત કરવામાં આવે તો નક્સલી પ્રભાવિત વિસ્તાર હોવાના કારણે ખાસ સુરક્ષા વ્યવસ્થા ગોઠવવામાં આવી છે. અત્રે ઉલ્લેખનીય છે કે, વિવિધ એક્ઝિટ પોલની વાત કરવામાં આવે તો ઉક્ત ચારેય રાજ્યોમાં કોંગ્રેસને પછડાટ અને ભાજપને સત્તાનો લાડવો મળશે તેવું જણાવવામાં આવ્યું છે.\nelection new delhi rajasthan madhya pradesh chhattisgarh result congress bjp ચૂંટણી નવી દિલ્હી રાજસ્થાન મધ્ય પ્રદેશ છત્તીસગઢ પરિણામ કોંગ્રેસ ભાજપ state polls 2013 રાજ્ય ચૂંટણી 2013\nResults of the assembly elections in four states, viz., Chhattisgarh, Delhi, Madhya Pradesh and Rajasthan, will be declared on Sunday.


ન્યાયાધીશો 12 - ગુજરાતી બાઇબલ\n1એફ્રાઇમના માણસો એકત્ર થઈને ઉત્તર તરફ ગયા. તેઓએ યિફતાને કહ્યું, “તું આમ્મોનીઓની વિરુદ્ધ લડવા ગયો ત્યારે તારી સાથે જવા માટે તેં અમને કેમ બોલાવ્યા નહિ? અમે તને તારા ઘરમાં પૂરીને આગ લગાડીશું.”\n2યિફતાએ તેઓને કહ્યું, “મારે અને મારા લોકોને આમ્મોનીઓ સાથે સંઘર્ષ ચાલતો હતો. જયારે મેં તમને બોલાવ્યા, ત્યારે તમે મને તેઓથી બચાવ્યો ન હતો.\n3જયારે મેં જોયું કે તમે મને બચાવ્યો નહિ, ત્યારે હું મારો જીવ જોખમમાં નાખીને આમ્મોનીઓની સામે ગયો અને ઈશ્વરે મને વિજય અપાવ્યો. હવે તમે શા માટે આજે મારી વિરુદ્ધ લડવાને આવ્યા છો?”\n4યિફતાએ ગિલ્યાદના સર્વ માણસોને એકત્ર કર્યા અને એફ્રાઇમીઓ વિરુદ્ધ લડાઈ કરી. ગિલ્યાદના માણસોએ એફ્રાઇમના માણસો પર હુમલો કર્યો કેમ કે તેઓએ કહ્યું, “તમે એફ્રાઇમ તથા મનાશ્શા મધ્યે રહેનારા ગિલ્યાદીઓ - એફ્રાઇમથી નાસી આવેલા છો.”\n5ગિલ્યાદીઓએ યર્દન પાર કરીને એફ્રાઇમીઓને અટકાવ્યા અને જયારે કોઈ નાસી જતો એફ્રાઇમી બચી જતો ત્યારે તે કહેતો, “મને નદી પાર કરી જવા દે,” ત્યારે ગિલ્યાદના માણસો તેઓને કહેતા, “શું તું એફ્રાઇમી છે?” જો તે એવો જવાબ આપે કે, “ના,”\n6તો તેઓ તેને એવું કહેત કે, “'શિબ્બોલેથ' બોલ.” અને જો તે “શિબ્બોલેથ,” બોલે તો તે ઓળખાઈ જાય કેમ કે તે આ શબ્દોનો યોગ્ય ઉચ્ચાર કરી શકતો ન હતો. તેથી ગિલ્યાદીઓ તેને પકડી અને તેને યર્દનનાં કિનારે મારી નાખત. તે સમયે બેતાળીસ હજાર એફ્રાઇમીઓને મારી નાખવામાં આવ્યા.\n7યિફતાએ છ વર્ષ સુધી ઇઝરાયલીઓનો ન્યાય કર્યો. પછી ગિલ્યાદી યિફતા મરણ પામ્યો અને તેને ગિલ્યાદના એક નગરમાં દફનાવવામાં આવ્યો.\n8તેના પછી, બેથલેહેમના ઇબ્સાને ઇઝરાયલીઓનો ન્યાય કર્યો.\n9તેને ત્રીસ દીકરાઓ હતા. તેણે ત્રીસ દીકરીઓનાં લગ્ન અન્ય લોકોમાં કરાવ્યા. અને પોતાના દીકરાઓનાં બહારનાં લોકોની દીકરીઓ સાથે કરાવ્યા. તેણે સાત વર્ષ ઇઝરાયલનો ન્યાય કર્યો.\n10ઇબ્સાન મરણ પામ્યો અને બેથલેહેમમાં દફનાવવામાં આવ્યો.\n11તેના પછી એલોન ઝબુલોનીએ ઇઝરાયલીઓનો ન્યાય કર્યો. તેણે દસ વર્ષ ઇઝરાયલનો ન્યાય કર્યો.\n12એલોન ઝબુલોની મરણ પામ્યો અને ઝબુલોનના આયાલોન દેશમાં દફનાવવામાં આવ્યો.\n13તેના પછી હિલ્લેલ પિરઆથોની દીકરા આબ્દોને ઇઝરાયલીઓ પર ન્યાયાધીશ તરીકે રાજ કર્યું.\n14તેને ચાળીસ દીકરા અને ત્રીસ પૌત્રો હતા. તેઓએ સિત્તેર ગધેડાઓ પર સવારી કરી અને તેણે આઠ વર્ષ ઇઝરાયલનો ન્યાય કર્યો.\n15હિલ્લેલ પિરાથોનીનો દીકરો આબ્દોન મરણ પામ્યો અને અમાલેકીઓના પહાડી પ્રદેશમાં એફ્રાઇમ દેશના પિરઆથોનમાં તેને દફનાવવામાં આવ્યો.\n< ન્યાયાધીશો 11\nન્યાયાધીશો 13 >


પર્વતરાજ ગિરનાર પછી પર્વતની રાણી મસુરીમાં પૂ.મોરારીબાપુની રામકથા\nશરદપૂર્ણિમા- 'રાસ -રાત્રિ'ના દિવસે શનીવારથી આરંભ : ઓનલાઇન શ્રી રામકથામાં કોરોના સંદર્ભે તમામ નિતી -નિયમોનું પાલન કરાશે\nરાજુલા-જામનગર-જૂનાગઢ,તા. ૨૮: પૂ. મોરારીબાપુના વ્યાસાસને શનીવારથી મસુરીમાં શ્રીરામકથાનો પ્રારંભ થશે. પર્વતરાજ ગિરનાર પર્વત પછી હવે પર્વતની રાણી મસુરી ખાતે પૂ. મોરારીબાપુની શ્રીરામ કથા યોજાશે.\nહિમાલયની ગોદમાં સ્થિત, રમણીય પ્રાકૃતિક સૌંદર્ય અને આધ્યાત્મિક ઉર્જા ધરાવતા ઉત્ત્।રાખંડનાં વિશ્વ પ્રસિદ્ઘ પર્યટન સ્થાન મસુરીની ગિરિકંદરાઓમાં રામકથાની ચોપાઈઓ ગૂંજશે. પૂજય મોરારીબાપુની તલગાજરડી વ્યાસપીઠ પરથી ૩૧ ઓકટોબર, શનિવારે શરદપૂર્ણિમા-જેને પૂજય બાપુ 'રાસ-રાત્રિ' કહે છે - ના પ્રારંભ પહેલા, સાંજે ચાર કલાકે બાપુની વ્યાસપીઠની ૮૫૦ મી કથાનાં મંગલ ગાનનો શુભ પ્રારંભ થશે.\nકોરોનાના સંદર્ભમાં કેન્દ્ર સરકાર અને ઉત્ત્।રાખંડ રાજય સરકારની તમામ માર્ગદર્શક સૂચનાઓ અને નીતિ નિયમોનાં પાલન સાથે, પ્રશાસનની પૂર્વ મંજૂરીથી શ્રોતાઓની સંખ્યા નિશ્યિત કરવામાં આવી છે. કથામાં જેમને પ્રત્યક્ષ શ્રોતા તરીકે ઉપસ્થિત રહેવાનું છે, તેમને સૂચના આપી દેવામાં આવી છે. એ સિવાયના અન્ય કોઈ શ્રાવકો કે ભાવકોએ કથામાં ઉપસ્થિત રહેવા માટે કોઈની સમક્ષ, કોઈ પ્રકારની પૂછપરછ ન કરવા વિનંતી કરવામાં આવી છે.\nકથાના નિમિત્ત્।માત્ર યજમાન શ્રી મદનલાલ પાલીવાલ તરફથી કથાના આયોજનને આખરી ઓપ આપી દેવાયો છે. ઉલ્લેખનીય છે કે મોરારીબાપુના કુલ કથાક્રમની ૮૦૦મી કથાના યજમાન પણ શ્રી મદનભાઈ હતા. યોગાનુયોગ, ૮૫૦મી કથાના યજમાન બનવાનો અવસર પણ તેમને જ મળ્યો છે.\n૩૧ તારીખે સાંજે ચાર વાગ્યાથી અને પહેલી તારીખે સવારના સાડા નવ વાગ્યાથી આસ્થા ચેનલ અને યુટ્યુબના માધ્યમથી શ્રોતાઓ કથા શ્રવણનો લાભ લઈ શકશે. નવરાત્રીનાં પાવન પર્વ પર, પર્વતરાજ ગિરનારના શિખર પરથી કથાગાન થયેલું. એની આધ્યાત્મિક ઉર્જાથી સભર વ્યાસ વાટિકાના ફ્લાવર્સને શરદપૂર્ણિમાથી પહાડોની રાણી મસુરી પરથી કથાશ્રવણનો લાભ મળશે. દિપાવલીનાં દિપોત્સવ પહેલાં જ કથા શ્રવણ રૂપે દિવાળીની એડવાન્સ ગિફ્ટ પૂજય બાપુ દ્વારા આપવામાં આવી છે. વિશ્વભરના ૧૭૦ દેશના વ્યાસ વાટિકાનાં ફ્લાવર્સ ઉત્સુકતાથી શરદપૂર્ણિમાની રાહ જોઈ રહ્યા છે.